
T Á J É K O Z T A T Á S

Lakitelek Önkormányzat Képviselő-testületének


2016. július 14-i rendes ülésére

Tárgy: Tájékoztatás a Nordfest Játékpark Tervező és Szolgáltató Kft-vel kötött bérleti szerződés aláírásáról
Tisztelt Képviselő-testület!
A Nordfest Játékpark Kft. és Lakitelek Önkormányzata között létrejött, lakiteleki 3677/2 hrsz-ú ingatlant érintő bérleti szerződés 2016. január 16-án lejárt. A Képviselő-testület 8/2016. (I.26.) számú határozata szerint, a szerződés 2016. április 16-ig meghosszabbításra került. A módosító bérleti szerződés a Nordfest Kft. részéről nem került aláírásra. A Képviselő-testület a 2016. június 09-i ülésén a 111/2016. (VI.09.) számú határozatával elfogadta a Nordfest Kft-vel történő új bérleti szerződés megkötését, azonban a Kft. részéről ez sem került aláírásra. Tekintettel a kialakult helyzetre, végül a Nordfest Kft. kezdeményezésére 2016. július 4-én elfogadásra és aláírásra került a végleges bérleti szerződés, amely a 111/2016. (VI.09.) számú határozatban elfogadott bérleti szerződéshez képest a 3.) és 4.) pontokban, illetve a Záradék szövegében változott, az alábbiak szerint.
A szerződés 3.) pontja helyébe a következő lép:
A 2.) pontban meghatározott Bérlemény bérleti díját 250.000.-Ft+ÁFA /év összegben határozzák meg. A bérleti díj esedékessége a bérbeadó által kiállított számla alapján a tárgy év szeptember 30. napja, illetve a bérleti jogviszony lejártának napját követő 30. nap.

A szerződés 4.) pontja helyébe a következő lép:
Szerződő felek a jelen bérleti szerződést annak aláírásának napjától a „Tősellő projekt” záró projektfenntartási jelentése vonatkozásában az elbíráló hatóság érdemi határozatának kézhez vételétől számított 8. napig kötik. Bérbevevő kötelezettséget vállal arra, hogy a záró projektfenntartási jelentést határidőre benyújtja és az ennek elbírálásáról szóló érdemi határozat kézhezvételét követő 8 napon belül az érdemi határozat másolatával Bérbeadót hitelt érdemlően tájékoztatja.
A szerződés Záradéka az alábbiak szerint módosult:

A bérleti szerződés aláírásáról a polgármester Lakitelek Önkormányzat Képviselő-testületét utólagosan tájékoztatni köteles.

A Bérleti szerződés többi része változatlan tartalommal fenmaradt.
Kérem a Tisztelt Képviselő-testületet, hogy tájékoztatásomat tudomásul venni szíveskedjen.
Lakitelek, 2016. július 8.

Zobokiné Kiss Anita sk.


polgármester
12.





Iktatószám: 2264-15/2016.


Előkészítő: Kozák-Ágó Szilvia


Szavazás: nincs

